Uber bestuurder kop in een mus met misdadigers? – Bolandse gesin word gekaap en besteel In Stellenbosch | DieKaap.com
Wat ’n heerlike aand vol pret en plesier moes wees vir ’n ouerpaar en hul twee kinders, ontaard in‘n nagmerrie rit na kapers toeslaan op Uber-taxi in Bolandse dorp Stellenbosch.
Die gesin, wat anoniem wil bly uit vrees vir hul lewens, het Vrydagaand ’n geselligheid naby die stadsaal, in Stellenbosch bygewoon. Die pa het omstreeks 22:00 ’n Uber-taxi bestel, maar kort na die Uber-taxi hulle opgelaai het, het die bestuurder glo stadiger ry, waarna twee gewapende mans skielik op die voertuig afgestorm het.
Die pa het voor langs die bestuurder gesit en die twee verdagtes het aan weerskante van sy vrou en kinders op die agtersitplek ingeklim. Die kapers het die ouers gedreig en in ’n stadium ’n vuurwapen op een van die kinders se skouer gerig en gedreig dat as hulle nie ophou skree nie, sal hulle een van die kinders vat. Een van die mans het sy hand oor een van die kinders se mond gedruk en die ander het ’n vuurwapen op die vrou se kop gerig.
Volgens die pa het die kapers gevloek en geskree, en R50 000 van hom geëis . Volgens Netwerk 24 het die pa aan die kapers genoem dat hulle nie daardie geld in hul rekkinge het maar hy sal hul selfone en bankkaarte oorhandig.
Die Uber-bestuurder het in Merrimanstraat afgery en toe in Birdstraat in die rigting van Kayamandi.
“Hulle was toe minder aggressief, maar het my steeds elke keer as ek wou omkyk, gedreig en gesê ek moet voor my kyk.”
Die bestuurder het by die Caltex-vulstasie naby Koelenhof stilgehou, waar een van die mans uitgeklim het om geld uit die pa se rekening te trek.
“Die man wat agtergebly het, het baie geïrriteerd geraak en het die ander ou begin vloek omdat hy so lank gevat het om die geld te trek. Hy het teruggekom en gesê hy kon net R1 000 kry.”
Die Uber-bestuurder het toe na Kromme Rhee gery en die gesin daar afgelaai, en met die twee mans in die motor weggery.
“Ons was baie getraumatiseer en het na die naaste vulstasie geloop, waar twee mans wat bekend is aan ons, ons gehelp het,” sê die pa.
Kapt. F.C. van Wyk, polisiewoordvoerder, het gesê ’n saak van gewapende roof word ondersoek. Niemand is egter nog in hegtenis geneem nie.
Volgens ’n woordvoerder van Uber het die maatskappy uitgereik na die gesin. “Ons meegevoel gaan uit na die mense betrokke. Ons is in verbinding met die polisie en sal ons volle samewerking aan hulle gee,” lui die verklaring.
« 43 killed in another bloody weekend in Cape Town – 25 were shot and 12 stabbed
Army deployment to the Western Cape to help the police quell gang violence will cost R23.4m »